༡༽སློབ་དཔོན་དཔའ་བོའི་རྩོམ་རིག་བརྩམས་ཆོས་ཐོག་མ་སངས་རྒྱས་བཅོམ་ལྡན་འདས་ལ་བསྟོད་པ་བསྔགས་པར་འོས་པ་བསྔགས་པ་ལས་བསྟོད་པར་མི་ནུས་པར་བསྟོད་པཞེས་པའི་གཞུང་ཚད་ལེའུ་བཅུ་གསུམ་གྱི་བདག་ཉིད་ཅན་གྱི་བསྟོད་པ་འདི་ནི་ཡིད་འགྱུར་མཚོན་པའི་སྙན་ངག་ཅིག་ཡིན།འདི་སྡེ་དགེ་བསྟན་འགྱུར་གྱི་བསྟོད་ཚོགས་ཀ་པར་བཞུགས།འདི་ལ་བསྟོད་པ་བཞི་བརྒྱ་བ་ཞེས་ཀྱང་གྲགས།བསྟོད་པ་འདིའི་ལེའུ་དང་པོ་ནས་བཅུ་གཉིས་བར་དུ་རྒྱ་གར་གྱི་མཁན་པོ་སརྦ་དེ་བ་དང་བནྡེ་དཔལ་བརྩེགས་གཉིས་ཀྱིས་དུས་རབས་བརྒྱད་པའི་ནང་བསྒྱུར་བ་ཡིན་ལ།ལེའུ་བཅུ་གསུམ་པ་དཔེ་ལ་བསྟོད་པ་རྒྱ་གར་གྱི་མཁན་པོ་པདྨ་ཀ་ར་དང་ལོ་ཆེན་རིན་ཆེན་བཟང་པོ་གཉིས་ཀྱིས་དུས་རབས་བཅུ་གཅིག་པར་བོད་སྐད་དུ་བསྒྱུར་ནས་ཁ་སྐོང་མཛད་ཡོད།སྔོན་བྱོན་མཁས་པས་དུས་རབས་བརྒྱད་པར་ལེའུ་གཅིག་ཆད་ལྷག་བྱུང་པའང་ལོ་ངོ་སུམ་བརྒྱ་ཙམ་གྱི་རྗེས་སུ་ཁ་སྐོང་མཛད་རྒྱུ་མ་བརྗེད་པར་བཀའ་དྲིན་བསྐྱངས་པ་ལ་རྗེས་སུ་ཡི་རང་བྱ་འོས།